《赋女冠还俗》
宋代·孙惟信

叠却霞绡上醮衣，女童髽髻绿杨垂。
重调蛾黛为眉浅，再试弓鞋与步迟。
紫府烟花莺唤醒，仙房云雨鹤通知。
帘低红杏春风暖，清梦应曾见旧师。

作者简介：孙惟信 （公元1179年～1243年)字季蕃，号花翁，开封（今属河南）人。生于宋孝宗淳熙六年，卒于理宗淳祐三年，年六十五岁。以祖荫调监，不乐弃去。始婚于婺，后去婺出游。留苏、杭最久。一榻外无长物，躬婪而食。名重江、浙间，公卿闻其至，皆倒屣而迎长。长身缦袍，气度疏旷，见者疑为侠客异人。每倚声度曲，散发横笛；或奋袖起舞，悲歌慷慨。终老江湖间。淳祐三年客死钱塘，年六十五。有《 花翁词 》一卷，已佚。赵万里《校辑宋金元人词》有辑本。